《陈叔盥两惠诗以一首谢》
宋代·陈藻

休要逢人诵六经，红泉往事已凋零。
向来未坏恭王壁，到处閒摇普化铃。
几岁寒窗头也白，两篇新什眼空青。
还乡旧识多农贾，那得柴门自掩扃。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。